EkBass/fiwiki-20250220-pages-articles huggingface dataset:
Tintti Haijärvellä

Tintti Haijärvellä (Tintin et le Lac aux Requins) on ranskalais-belgialainen Tintti-animaatioelokuva vuodelta 1972, jonka on ohjannut Raymond Leblanc. Elokuva ei perustu Hergén Tintti-jatkumoon. Elokuvasta on tehty myös samanniminen sarjakuva-albumi, jonka kuvitus on suoraan elokuvasta. Tarinassa Tintti sotkeutuu tietämättään taideväärennöksiin. Hän ja Haddock ovat menossa tapaamaan Tuhatkaunoa, joka on taas keksinyt uuden laitteen. He eivät tiedä väärennetyistä taideteoksista, vakoilusta tai Rastapopouloksen juonista. Luokka:Tintti-elokuvat Luokka:Ranskalaiset animaatioelokuvat Luokka:Vuoden 1972 ranskalaiset elokuvat Luokka:Belgialaiset elokuvat
Aelita

Aelita voi tarkoittaa * Aelita, Aleksei Tolstoin romaani. * Aelita, romaaniin perustuva elokuva. * Aelita, neuvostoliittolainen syntetisaattori 1980-luvulta. * Aelita, hahmo Code Lyoko -televisiosarjassa
The Lincoln Lawyer – Oikeuden palvelija

The Lincoln Lawyer – Oikeuden palvelija (The Lincoln Lawyer) on vuonna 2011 ilmestynyt yhdysvaltalainen rikosdraama, joka perustuu Michael Connellyn samannimiseen romaaniin. Elokuvan pääosassa näyttelevät Matthew McConaughey, Ryan Phillippe ja Marisa Tomei. Elokuvan on ohjannut Brad Furman. == Näyttelijät == == Arvioita == Nyt-liitteessä kolme kriitikkoa antoi elokuvalle tähtiä keskiarvolla 2,7. == Lähteet == Luokka:Vuoden 2011 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset rikosdraamaelokuvat
En valinnut asiaa

__NOTOC__ En valinnut asiaa on vuonna 1996 julkaistu kokoelma-albumi 1970-luvun suomalaisen poliittisen laululiikkeen ”taistolaislauluja”. Kokoelman on koonnut Kerkko Koskinen. == Kappaleet == === CD 1 === === CD 2 === == Lähteet == * Albumi Love Kustannuksen sivuilla . * Miska Rantanen: En valinnut asiaa. Helsingin sanomat 18.12.1996. * Timo Kervinen: En valinnut asiaa. Verkkouutiset 27.3.1997. == Aiheesta muualla == * En valinnut asiaa discogs.com -sivustolla Luokka:Vuoden 1996 kokoelma-albumit Luokka:Suomalaiset albumit Luokka:Työväenmusiikki
Shinigami

Shinigami (jap. 死神, kuoleman jumala tai kuolonhenki) on kuoleman henkilöitymä Japanin kulttuurissa. On epäselvää, miten käsite ilmaantui Japaniin; mahdollisesti Kiinasta, jonka kulttuurissa on useita psykopompos-tyyppisiä jumaluuksia, tai Euroopasta sengoku-kaudella, jolloin kuolemantanssi oli yleinen teema. Termi esiintyy kahdesti Shinjū Ten no Amijima -näytelmässä, jonka ensi-ilta pidettiin 1721. Käsitettä voidaan käyttää myös väljästi viittaamaan mihin tahansa kuoleman jumaluuteen, ja kyse on melko uudesta termistä, joka esiintyy harvoin tai ei lainkaan kansanperinteessä eikä liity ainakaan šintolaisuuteen. Nykyään käsite on saanut suosiota manga- ja animesarjoissa. Näitä ovat esimerkiksi Shinigami no ballad, Bleach, Death Note, Full Moon wo Sagashite, Soul Eater ja Kuroshitsuji. ==Vastaavia jumaluuksia== * Enma-daiō :Enma-daiō on buddhalaisen ja hindulaisen perinteen Yama-jumaluuden japanilainen nimi. Yama tekojen perusteella joko palkitsee kuolleet tai tuomitsee heidät buddhalaiseen helvettiin. * Izanami no mikoto :Šintolainen jumalatar ja Izanagin vaimo. Luomisen jumalatar, joka sittemmin muuttui kuoleman jumalattareksi. ==Katso myös== * Ilmestyskirja * Kami * Kuolema (henkilöitymä) * Yōkai * Seitsemäs sinetti Luokka:Kuolema Luokka:Japanilainen mytologia
Rion yö

Rion yö on Ville Salmisen ohjaama suomalainen elokuva vuodelta 1951. Inkeri Marjasen käsikirjoitus perustuu Unto Koskelan runoon ”Kuubalainen serenadi” (1930), jonka on säveltänyt suosituksi yhteislauluksi Juhani Pohjanmies. Elokuvassa tapahtumat on siirretty Kuubasta Brasiliaan Rio de Janeiroon. Tarinassa kolme merimiestä pelastavat valkoisen orja­kaupan kynsiin joutuneen Carmenin ja onnistuvat myös tuhoamaan huumekoplan.AL: Rion yö. Päivän elokuvia. Tv-maailma 48/2012, s. 17. Harry Bergströmin musiikki palkittiin Jussilla. == Näyttelijät == == Tuotanto == Aiheen elokuvausoikeudet olivat Suomi-Filmillä, joten esimerkiksi tapahtumat on siirretty Kuubasta Brasiliaan Rio de Janeiroon. Kehyskertomusta muokattiin, mutta koska laulun saattoi esittää oikeuksia loukkaamatta, tarinaan upotettiin revyykohtaus, jossa laulu esitettiin. Taustaa. Viitattu 1.12.2012. Elokuvassa on vain kaksi lyhyttä ulkokuvaa, minkä vuoksi lavastuksiin kiinnitettiin paljon huomiota. == Arviot == Aikalaisarvioissa elokuva sai kiitosta melkeinpä pelkästään tansseista, mutta myös Assi Nortia ulkonäöstään. Kielteisesti tansseja arvioi ainoastaan Hans Kutter (Hufvudstadsbladet), joka piti niitä laadultaan hyvin epätasaisina. Lehdistöarvio. Elonet.fi. Viitattu 20.5.2014. == Lähteet == Luokka:Jussi-palkitut elokuvat Luokka:Suomalaiset mustavalkoelokuvat Luokka:Ville Salmisen ohjaamat elokuvat Luokka:Vuoden 1951 suomalaiset elokuvat Luokka:Runoihin perustuvat elokuvat
Bess (Würtzel)

Bess on brittiläisen kitaristin Würzelin vuonna 1987 julkaisema EP. EP:n musiikki poikkeaa jonkin verran Motörheadin tyypillisestä tuotannosta. Materiaalille tunnusomaista on kitaran keskeisyys kappaleissa. Mukana on kitaristin melodiantajua osoittava tunnelmallinen instrumentaaliraita "Bess", nopea rock kappale "Midnight in London", Motörheadin tyylille uskollinen "People Say I'm Crazy", ja kokeellisenoloinen instrumentaalijammailu "E.S.P.". EP:tä ei ole uudelleenjulkaistu. Se on julkaistu myös singlenä, jossa on kappaleet Bess ja People Say I'm Crazy. == Kappaleet== Kaikki kappaleet kirjoittanut Michael Burston. # # # # Luokka:Vuoden 1987 EP:t Luokka:Brittiläiset rockalbumit
Kandersteg

Kandersteg on kunta Sveitsissä, Bernin kantonissa. Vuoden 2009 lopussa kunnan väkiluku oli 1 198. Kandersteg sijaitsee Bernin Alpeilla, Kanderjoen laaksossa. Kandersteg on vanha alppimatkailupaikka, jonne rakennettiin ensimmäinen hotelli 1850-luvulla. Lötschbergin tunnelin ja autojunayhteyden ansiosta Kandersteg on tunnettu läpikulkupaikka Bernin kantonista etelään, Valais’n kantoniin ja Italiaan. Ennen tunnelia yhteydet etelään kulkivat solien, Gemmipassin ja Lötschepassin kautta. Kanderstegissä on ollut kansainvälinen partiokeskus partioliikkeen alkuvaiheista lähtien, vuodesta 1923.http://www.kisc.ch/about-us/ Partiokeskuksen sivut == Lähteet == * === Viitteet === == Galleria == Tiedosto:Kandersteg Ansicht.jpg|Näkymä Kanderstegiin. Tiedosto:Kandersteg Church.jpg|Kanderstegin keskusta ja uudistettu kirkko. Tiedosto:Kandersteg Valley.jpg|Näkymä lännestä Kanderstegiin, Blüemlisalpin ja Doldenhorn vuoritaustaa vasten. Tiedosto:Kandersteg area in summer 2011 (7).JPG|Näkymä lännestä, kesällä 2011. Tiedosto:20190725 Oeschinensee-Panorama, Kandersteg (06540-42 stitch).jpg|Oeschinensee järveä pidetään yhtenä Sveitsin viehättävimmistä, sinne pääsee Kandersteg-Oeschinen-köysiradalla, tätä aikaisemmin 7.9.2008 kulku järvelle toimi tuolihissillä. == Aiheesta muualla == * Kanderstegin matkailusivut *
Goppenstein

Goppenstein on kylä ja rautatieasema Sveitsissä, Valais'n kantonissa. Kylä kuuluu Ferdenin kuntaan. Goppenstein on Lötschbergin tunnelin eteläinen pääteasema. Brig-Spiez-henkilöjunaliikenteen lisäksi Goppenstein on BLS:n autojunien pääteasema, josta on yhteys pohjoiseen, Kanderstegiin. Myös Lötschentalin postiautoreitti kulkee Goppensteinin kautta. Sveitsin julkisen liikenteen aikataulut 330, 1980 ja 12.591 == Lähteet == * Eisenbahnatlas Schweiz. Verlag Schweers + Wall GmbH 2004. ISBN 3-89494-122-7 ===Viitteet=== == Aiheesta muualla == Luokka:Sveitsin rautatieliikennepaikat Luokka:Sveitsin kylät Luokka:Valais eo:Ferden#Goppenstein
Chill-Out or Die

Chill Out or Die on englantilaisen kitaristin Mick "Würzel" Burstonin kokeellinen sooloalbumi vuodelta 1998. Levyn tyylilaji voidaan määritellä ambient musiikiksi, kuten levyn alaotsikkokin "the ambient album" kertoo. Würzel kertoi vuonna 1997, että vuosien mittaan Tangerine Dreamin kaltaiset yhtyeet olivat vaikuttaneet häneen vahvasti. == Kappaleet == Kaikki kappaleet kirjoittanut Michael Burston. # Electric Wave # Anubis # Barewires # Supertrev # Space Debris # Karma for Katy # Bliss in the Sack and Hat # Surfing the Waveband # Final Moment Luokka:Vuoden 1998 albumit Luokka:Brittiläiset elektronisen musiikin albumit Luokka:Ambient-albumit
Luettelo suomalaisista kalliomaalauksista

Tämä on luettelo muinaisista kalliomaalauksista Suomessa. * Ala-Rieveli eli Lusi * Astuvansalmi * Avosaari * Enkelinniemi * Enkelinpesä * Hahlavuori * Hakavuori eli Raidanlahti * Halolankallio * Halsvuori * Haukilahti * Haukkalahdenvuori * Haukkasaari * Haukkasalo * Hepo-oja * Hopeakallio * Humalniemi *Huonpohjanvuori * Ievasvuori * Ikoinniemen Haukkavuori * Ilmuksenvuori * Inkilä * Iso Kuhajärvi * Iso Lepistönlahti * Itkonlahti * Julma-Ölkky * Jumalniemi * Juusjärvi * Jyrkkävuori * Jäniskallio eli Nuuksion Pitkäjärvi * Kalamaniemi * Kannonalus * Kannuksen linnavuori * Kapasaari * Karhusaari * Karsikkovuori * Karstun linnanmäki * Keltavuori * Kintahuonvuori * Kittikallio * Kivikirkko * Kokkokallio *Kolmiköytisienvuori * Konniveden Haukkavuori (Kelloniemen) * Kotojärven Haukkavuori * Kuissaari * Kulteisvuori * Kuorevaara * Kuerlinkat * Kurtinvuori * Kuutinvuori * Kymenkäänne * Käklinkallio * Käpinniemi * Lakiasuonvuori * Lamposaari * Lapinvuori * Linnakallio * Linnasaari * Lintuinvuori * Louhisaari * Louhtovuori * Löppösenluola * Maksasaarenselkä * Mertakallio eli Mertavuori * Murronvuori * Muuraisvuoret * Myllyoja eli Myllylampi * Mäntyharjun Haukkavuori * Mätikän luola * Mörtinkivi * Niinivuori * Olhavanlampi * Orivuori * Pakanavuori * Papinsänky eli Syysjärvi * Patakallio * Patalahti * Poroniemi eli Jyrkätkalliot * Porossalmi eli Hepokallio * Pyhänpää * Pyhävuori (Kuhmoinen) * Pyhävuori (Alajärvi) * Pyyslampi * Rajakivi * Rantomäki * Rapakko * Rautakannanvuori * Rautvuori * Rekottila * Revonkärki * Ristniemenvuori * Riuttavuori * Ruominkapia * Ruuniemi eli Jäkälänjärvi * Ruusin Turasalo * Salmenvuori * Salmijärvi eli Lautmäki * Salminkallio * Saraakallio *Sarkaslampi * Sarkasvuori * Siliävuori * Sourunniemi * Suuri Turasalo * Syrjäsalmi * Tervasaari * Tikaskaarteenvuori * Torsanvuori eli Torsajärvi * Toussunlinna * Tupavuori * Uittamonsalmi * Uittovuori * Ukkokivi * Ukonvuori * Uutelanvuori *Valkeisaari * Valkjärvi * Varisvuori * Vaskivuori * Venäinniemi eli Venäjänniemi * Verijärvi * Verla * Vesitorninmäki eli Tyynelä * Vetotaipale eli Lieviskä * Vierunvuori * Viherinkoski *Viidanmäki * Vitträsk * Voikoski * Vuorilahti eli Härätti * Vuorilampi * Väinönkallio eli Leveälahti *Värikallio * Völjärinsalmi eli Kaitajärvi == Lähteet == ==Aiheesta muualla== * Muinaistaideseura: Laajennettu luettelo Suomen kalliomaalauksista ja ns. punamultaläikistä * Kalliomaalaukset
Frutigen

Frutigen on kunta Keski-Sveitsissä Bernin kantonissa. Kunnassa on vajaat 7 000 asukasta. Frutigen on Kandertalin laakson keskuspaikka ja 40 000 asukkaan Frutigen-Niedersimmentalin hallintoalueen keskus. == Sijainti == Frutigen sijaitsee Bernin Alpeilla, Kanderjoen laaksossa, parikymmentä kilometriä Thunista etelään. == Liikenne == Frutigenin on maantieyhteydet muualle Sveitsiin kulkevat Kandertalin laakson pohjoispäässä sijaitsevan Spiezin kautta. BLS:n rautatiet Thunista Valais’hin, Lötschbergin tunnelin kautta Brigiin ja Lötschbergin pohjatunnelin kautta Vispiin, kulkevat Frutigenin kautta. Frutigen on Lötschbergin pohjatunnelin pohjoinen pääteasema. == Lähteet == * === Viitteet === == Aiheesta muualla == * *
Pestalozzi-kylä

Pestalozzi-kylä eli Kinderdorf Pestalozzi on Sveitsissä Appenzell Ausserrhodenin kantonissa Trogenin kylässä sijaitseva Johann Heinrich Pestalozzin mukaan nimetty 1945 perustettu lastenkylä. Kylä aloitti toimintansa 1946Kuolleet Pestalozzi-kylän johtaja Arthur Bill, Helsingin Sanomat 1.5.2011, sivu C 8. Kylään tuli orvoksi jääneitä lapsia sodasta kärsineistä maista eri puolilta Eurooppaa, myös Suomesta. Ensimmäiset lapset Euroopan ulkopuolelta tuli kylään 1960, jolloin sinne tuli 20 Tiibetin pakolaislasta. Kylän ensimmäinen johtaja ja opettaja oli berniläinen Arthur Bill, joka työskenteli siellä 25 vuotta vuoteen 1972. Alkuun kylässä työskenteli paljon vapaaehtoisia.Kari Anttila Lapsuuteni Pestalozzi-kylässä Tarvas-kotiseutulehti 2/2001 sivu 6 Kylässä oli Jukola-niminen talo, jossa asui vuodesta 1948 lähtien suomalaisia lapsia, ensin sotaorpoja, sitten muita apua tarvitsevia, mm. orpoja, puoliorpoja ja huostaanotettuja, vuoteen 1996 asti, jolloin sen käyttötarkoitus muuttui. ==Lähteet== Luokka:Lastensuojelu Luokka:Sveitsiläiset järjestöt Luokka: Appenzell Ausserrhoden
Arthur Bill

Arthur Bill (31. elokuuta 1916 Wabern bei Bern, Sveitsi – 5. huhtikuuta 2011 Bern, Sveitsi) Kuolleet, Pestalozzi-kylän johtaja Arthur Bill, Helsingin Sanomat 1.5.2011, sivu C 8 Artikkelin verkkoversio oli Sveitsissä sijaitsevan Pestalozzi-kylän ensimmäinen johtaja ja opettaja, joka työskenteli siellä 25 vuotta vuoteen 1972. Sen jälkeen hänestä tuli Sveitsin valtion ulkomaisen katastrofiavun valtuutettu ja hän toimi Sveitsin valtion alaisen humanitaarisen avun osaston johdossa vuoteen 1981. Jälleen vuosina 1987–1989 hän työskenteli katastrofiavun valtuutettuna ja vuonna 1989 vaalitarkkailijoiden johtajana Namibiassa, jossa hän tutustui presidentti Martti Ahtisaareen. Bill kävi usein Suomessa, jossa hänellä oli paljon tuttavia. Bill julkaisi kolme kirjaa. == Teokset == * Helfer unterwegs. Geschichten eines Landschulmeisters, Kinderdorfleiters und Katastrophenhelfers. Stämpfli, Bern 2002, ISBN 3-7272-1323-X * Fliegerlatein. Geschichten aus siebzig Jahren Schweizer Fliegerei. Stämpfli, Bern 2003, ISBN 3-7272-1274-8 * Von Menschen und Orten. Begebenheiten, Begegnungen, Betrachtungen. Stämpfli, Bern 2006, ISBN 3-7272-1279-9 ==Lähteet== Luokka:Sveitsiläiset kasvatustieteilijät Luokka:Vuonna 1916 syntyneet Luokka:Vuonna 2011 kuolleet
Centurion (elokuva)

Centurion on vuonna 2010 ensi-iltansa saanut brittiläinen historiallinen toimintaelokuva, jonka on ohjannut ja käsikirjoittanut Neil Marshall. Elokuva kertoo Rooman valtakunnan ja Skotlantia asuttaneiden piktien välisistä taisteluista. == Rooleissa == Luokka:Vuoden 2010 brittiläiset elokuvat Luokka:Brittiläiset historialliset elokuvat Luokka:Neil Marshallin ohjaamat elokuvat
Hintan koulu

Hintan koulu on Oulun Hintassa sijaitseva peruskoulu. Koulussa annetaan perusopetusta 1–6 luokkien oppilaille. Yli 380 oppilaan koulussa rehtorina toimii Laura Ritola. Koulurakennus valmistui vuonna 1957 Martti Heikuran suunnittelemana. Koulun oppilas menehtyi koulussa 24. marraskuuta 2021. == Lähteet == ==Aiheesta muualla== * Hintan koulu Luokka:Oulun peruskoulut
Varsieväkalat

Varsieväkalat (Coelacanthiformes) on toinen lihaseväisiin kuuluvista kalalahkoista keuhkokalojen rinnalla. Nykyisiä varsieväkaloja tunnetaan vain kaksi lajia, jotka kuuluvat heimoon Latimeriidae, latimeriat. Latimeria (Latimeria chalumnae) löytyi joulukuussa 1938 Etelä-Afrikasta ja sundanlatimeria (Latimeria menandoensis) tavattiin Indonesiasta syyskuussa 1997. ==Fossiiliheimot== Vanhimmat varsieväkaloihin kuuluvien lajien fossiilit on ajoitettu varhaiselle devonikaudelle, ne ovat eläneet noin 380 miljoonaa vuotta sitten. Ensimmäinen tähän lahkoon kuuluvan kalan fossiili kuvailtiin vuonna 1822. Fossiiliset varsieväkalat on jaettu yhdeksään heimoon.: Heimo Sukuja Aikakausi Miguashaiidae Miguasha Devonikausi Diplocercidae Diplocercus Devonikausi ja varhainen kivihiilikausi Hadronectoridae Allenypterys, Hadronector, Polyosteorhycnhus Rhabdodermatidae Cardiosuctor, Rhabdoderma Kivihiilikausi Laugiidae Coccoderma, Laugia Varhaiselta triaskaudelta varhaiselle liitukaudelle Whiteiidae Whiteia Triaskausi Coelacanthidae Axelia, Coelacanthus, Wimania Mawsoniidae Alcoveria, Axelrodicthys, Chinlea, Diplurus, Halophagus, Mawsonia Triaskausi ja jurakausi Latimeriidae Holophagus, Latimeria, Libys, Macropoma, Undina Liitukausi, jurakausi ==Anatomia== Varsieväkaloille tyypillisiä piirteitä ovat kaksi selkäevää, joista etummainen on viuhkamainen, takimmainen selkäevä, rintaevät, vatsaevät ja peräevät ovat lyhyiden rustosta tai luusta koostuvien varsien päissä. Evien ruodot ovat onttoja. Kalat liikkuvat liikuttelemalla varsia ja ohjaavat siten uimissuuntaansa. Selkäjänne on hyvin kehittynyt ja aikuisilla kaloilla nestetäytteinen. Fossiilina tunnettujen varsieväkaloihin kuuluvien lajien pituus vaihteli 10-350 cm väillä. Nykyään elävistä lajeista suurempi, latimeria, voi kasvaa 150-180 cm pitkäksi. Latimeriat ovat ovovivipaarisia ja poikaset ovat syntyessään noin 33 cm pitkiä. ==Levinneisyys== Nykyään elävistä lajeista latimeriaa tavataan eteläisen Afrikan rannikolta ja sundanlatimeriaa Indonesian saaristosta. Fosiilisten heimojen lajeista suurin osa oli merikaloja, mutta joukossa on myös muutamia makean veden lajeja. Latimerioiden elintavoista ei tiedetä paljoakaan. Latimeriat elävät päivisin korkeintaan 17 yksilön parvissa luolissa noin 200 metrin syvyydessä. Öisin ne saalistavat pieniä kaloja 200-500 metrin syvyydessä ja silloin ne liikkuvat yksin. ==Lähteet== Luokka:Lihaseväiset
WPS

WPS voi tarkoittaa ainakin seuraavia: * Women’s Professional Soccer, Yhdysvalloissa pelattua naisten jalkapalloliigaa * Web Processing Service, rajapinta paikkatietoprosessien ajamiseksi tietoverkon yli * Wi-Fi Protected Setup, Wi-Fi-verkkojen turvallisuusstandardi
Petteri Punakuono ja kadonneiden lelujen salaisuus

Petteri Punakuono ja kadonneiden lelujen salaisuus () on yhdysvaltalainen animaatioelokuva vuodelta 2001. Elokuvassa Joulupukin luottoporon, Petteri Punakuonon, täytyy selvittää tonttujen valmistamien lahjalelujen selittämätön katoaminen, jotta maailman lapset eivät joutuisi pettymään jouluna. == Suomenkieliset ääninäyttelijät == * Jon-Jon Geitel * Jenni Sivonen * Pasi Ruohonen * Anssi Känsälä * Arto Nieminen * Ossi Ahlapuro * Pauli Virta == Lähteet == * http://www.nordiskfilm.fi/dvd/elokuva.php?id=839 Luokka:Vuoden 2001 yhdysvaltalaiset elokuvat Luokka:Yhdysvaltalaiset animaatioelokuvat Luokka:Suoraan videolle julkaistut elokuvat
Dubrovnikin lentoasema

Dubrovnikin lentoasema (IATA: DBV, ICAO: LDDU), johon myös viitataan Čilipin lentoasemana, on Dubrovnikia palveleva kansainvälinen lentoasema Kroatiassa. Se sijaitsee noin 15,5 kilometrin päässä Dubrovnikin keskustasta, Konavlen kunnassa olevassa Čilipin kylässäKonavlen kunta. Lentoasema toimii Dubrovnik Airlinen pääpaikkana. Vuonna 2018 sen kautta kulki 2 539 412 matkustajaa. Uusi, 36 500 -neliömetrinen terminaali on valmisteilla. Siitä tulee Kroatian suurin. 3\. huhtikuuta 1996 Yhdysvaltain ilmavoimille sattui Dubrovnikin lentoaseman pohjoispuolella onnettomuus, joka vaati 35 kuolonuhria. Heidän joukossaan oli Ron Brown. ==Lähteet== == Aiheesta muualla == * Viralliset sivut Luokka:Kroatian lentoasemat Luokka:Dubrovnik Luokka:Konavle
Kalle Svensson

Kalle ”Rio-Kalle” Svensson (oik. Karl-Oskar Svensson, 11. marraskuuta 1925 Västerlöv – 15. heinäkuuta 2000 Helsingborg) oli ruotsalainen jalkapallomaalivahti. Svensson palkittiin Guldbollenilla vuonna 1952. Hän oli ensimmäinen palkinnon saanut maalivahti. Svensson torjui Ruotsille olympiapronssia Helsingissä 1952, MM-hopeaa Ruotsissa 1958 ja MM-pronssia Brasiliassa 1950. Lontoon kesäolympialaisten 1948 kultajoukkueessa Svensson oli mukana muttei pelannut. Hän pelasi maajoukkueessa 73 ottelua vuosina 1949–1958. == Lähteet == * Profiili Ruotsin olympiakomitea * Karl Svensson Bio, Stats and Results Olympics at Sports-Reference.com === Viitteet === == Aiheesta muualla == Luokka:Ruotsalaiset jalkapallomaalivahdit Luokka:Ruotsalaiset olympiamitalistit Luokka:Vuonna 1925 syntyneet Luokka:Vuonna 2000 kuolleet
Hyperdimension Neptunia MK-II

Hyperdimension Neptunia Mk2 () on Idea Factoryn ja Compile Heartin kehittämä sekä Compile Heartin ja Nippon Ichi Softwaren julkaisema jatko-osa Hyperdimension Neptunialle. Peli julkaistiin vuonna 2011 PlayStation 3:lle. == Juoni == Paha noita Majeconne on palannut ja Game Gyou World joutuu kaaokseen. Kaupat suljetaan ja useimmat lapset palvovat Magieconne kuin jumalatarta. == Lähteet == == Aiheesta muualla == * Luokka:Tietokoneroolipelit Luokka:Vuoden 2011 videopelit Luokka:PlayStation 3 -pelit
Bertil Nordahl

Karl Bertil Emanuel Nordahl (26. heinäkuuta 1917 – 1. joulukuuta 1998) oli ruotsalainen jalkapalloilija ja jalkapallovalmentaja. Nordahl pelasi kotimaansa lisäksi ammattilaisena Italiassa Atalanta Bergamossa. Hän pelasi myös Ruotsin maajoukkueessa 15 ottelua. Nordahlin veljet Knut ja Gunnar olivat myös jalkapalloilijoita, ja kaikki kolme kuuluivat vuonna 1948 Lontoon olympialaisissa kultaa voittaneeseen joukkueeseen. == Lähteet == Luokka:Ruotsalaiset jalkapalloilijat Luokka:Ruotsalaiset jalkapallovalmentajat Luokka:Ruotsalaiset olympiavoittajat Luokka:Vuonna 1917 syntyneet Luokka:Vuonna 1998 kuolleet
Rolando Palacios

Rolando Cruz Palacios Castillo (s. 3. toukokuuta 1987 Sambo Creek) on hondurasilainen yleisurheilija, joka kilpailee pikajuoksussa. Palacios osallistui MM-kisoihin ensimmäistä kertaa Helsingissä 2005. Hän kilpaili tuolloin 100 metrillä, jossa hän putosi ensimmäisellä kierroksella. Palacios juoksi Pekingin olympialaisissa 2008 sekä 100 että 200 metrin matkat. Hän tippui 100 metrillä ensimmäisellä kierroksella, mutta pääsi pitemmällä matkalla puolivälieriin. Palacios oli vuoden 2009 MM-kisoissa 100 metrillä puolivälierissä ja 200 metrillä välierissä saakka. Hän voitti samana vuonna kultaa 100 metriltä universiadeista ajallaan 10,30 sekuntia. MM-kisoissa Daegussa 2011, Moskovassa 2013 ja Pekingissä 2015 sekä Rio de Janeiron olympialaisissa 2016 hän karsiutui 200 metrin alkuerissä. Lontoon MM- kilpailuissa 2017 hän karsiutui 100 metrin karsintakierroksella. Palacios on karsiutunut sisäratojen MM-kilpailuissa 60 metrin alkuerissä 2006. 2008. 2014 ja 2016. Ibero-Amerikan mestaruuskilpailuissa hän on saavuttanut 200 metrillä hopeaa 2010 ja pronssia 2014. == Ennätykset == Lähde: IAAF * 100 m: 10,22 s (2008) * 200 m: 20,40 (2008) * 60 m (sisäradat): 6,62 (2009) == Lähteet == Luokka:Hondurasilaiset pikajuoksijat Luokka:Vuonna 1987 syntyneet Luokka:Elävät henkilöt
Knut Nordahl

Knut Erik Alexander Nordahl (13. tammikuuta 1920 – 28. lokakuuta 1984) oli ruotsalainen jalkapalloilija. Nordahl saavutti Ruotsin riveissä MM-pronssia vuonna 1950. Hän pelasi kotimaansa lisäksi ammattilaisena Italiassa. Nordahlin veljet Bertil ja Gunnar olivat myös jalkapalloilijoita, ja kaikki kolme kuuluivat vuonna 1948 Lontoon olympialaisissa kultaa voittaneeseen joukkueeseen. == Lähteet == Luokka:Ruotsalaiset jalkapalloilijat Luokka:Ruotsalaiset olympiavoittajat Luokka:Vuonna 1920 syntyneet Luokka:Vuonna 1984 kuolleet
Donkey Ride

Donkey Ride on suomalainen vuonna 2008 perustettu kristillinen rockyhtye. Yhtyeen musiikki on rock-painotteista, ja sen sanoitukset ovat evankelioivia. Yhtyeen tavoitteena on viedä kristinuskon sanomaa Jeesuksesta omalla tyylillään. Donkey Ride voitti keväällä 2009 järjestetyn SM-Gospel -kilpailun.Sm-gospel 2017 huomenna Tampereella Yhtyeen ensimmäinen pitkäsoitto julkaistiin 4. syyskuuta 2010. == Kokoonpano == * Tero - laulu * Eero - kitara * Juho - kitara * Jukka - rummut * Mikael - basso == Diskografia == * Donkey Ride (2009) * JWTMH (2010) == Aiheesta muualla == * Donkey Ride MySpace-sivustolla * Haastattelu Samaria.fi-sivustolla == Lähteet == Luokka:Suomalaiset kristilliset yhtyeet Luokka:Suomalaiset rockyhtyeet
Autismisäätiö

Autismisäätiö on suomalainen yleishyödyllinen, voittoa tavoittelematon ja valtakunnallinen palveluorganisaatio. Autismisäätiö-konsernin muodostavat Autismisäätiö sekä sen omistama Autismisäätiön kiinteistöt Oy. Sen päätoimipiste sijaitsee Helsingissä. Säätiön asumis- ja toimintayksikköjä on Pääkaupunkiseudulla, Kotkassa, Seinäjoella ja Tampereella. Autismisäätiö tukee nuoria ja aikuisia, joilla on jokin neuropsykiatrinen oireyhtymä tai piirteitä sellaisesta, sekä heidän läheisiään. Säätiön asiantuntemus ulottuu erityisesti autismin kirjoon (autismi, Aspergerin oireyhtymä), tavoitteena toimintakyvyn ja elämänlaadun koheneminen. Säätiö on perustettu vuonna 1998. Palvelutoiminta alkoi vuonna 2000. Autismisäätiö on SOSTEn jäsenjärjestö. Autismisäätiö harjoittaa asumispalveluja, työ- ja päivätoimintaa, neuropsykiatrisia avopalveluja ja työllistymisen tukemista. Palveluvalikoimaan sisältyy myös mm. neurokirjon lasten vanhemmille suunnattua autismiohjausta, toimintaterapiaa, seksuaalineuvontaa ja -terapiaa sekä ammatillista kuntoutusta. Oman palvelutuotannon lisäksi Autismisäätiö pyrkii vaikuttamaan yhteiskunnassa autismin kirjon henkilöiden hyvän elämän mahdollisuuksien parantamiseksi ja kuntien palvelutuotannon vahvistamiseksi. ==Lähteet== == Aiheesta muualla == * Autismisäätiö Luokka:Suomalaiset potilas- ja vammaisjärjestöt Luokka:Suomalaiset säätiöt
EMP Merchandising

EMP, koko nimeltään EMP Merchandising Handelsgesellschaft mbH, on vuonna 1986 perustettu saksalainen postimyyntiyritys. Yrityksen perusti Felix Lethmate, joka on myös yrityksen toimitusjohtaja. EMP on erikoistunut yhtyeiden fanituotteisiin. Valikoimassa on yksinoikeudella monien suurien yhtyeiden tuotteita. Bändituotteiden lisäksi yrityksen tuotevalikoimaan kuuluu vaatteita, koruja, julisteita, sekä hupi- ja elämäntyylituotteita. EMP:llä on oma toimipiste yhdeksässä Euroopan maassa (Saksa, Suomi, Ruotsi, Tanska, Alankomaat, Iso-Britannia, Ranska, Espanja ja Italia). Alankomaissa EMP toimii nimellä Large Popmerchandising ja Ruotsissa nimellä Sweden Rock Shop. Yritys julkaisee kaikissa mainituissa maissa tuotekuvastoa kunkin maan omalla kielellä. Kuvasto sisältää tuote-esittelyjen lisäksi myös raskaampaan musiikkiin liittyviä artikkeleita. Yrityksen pääkonttori sijaitsee Lingenissä, Saksassa, josta käsin yritys hoitaa myös tilausten postittamisen asiakkailleen ympäri Eurooppaa. Yritys työllistää kaiken kaikkiaan yli 300 ihmistä. EMP:n Suomen toimipiste avattiin 2006 ja se sijaitsee Joensuussa, josta käsin hoidetaan Suomen asiakaspalvelu sekä yrityksen markkinointi. Vuonna 2007 EMP:lle myönnettiin Echo-palkinto kategoriassa "Handelspartner des Jahres". Echo-palkinto on Saksan suurin musiikkialan palkintogaala, jossa palkitaan edellisen vuoden menestyneimmät ja suurimmat yhtyeet ja musiikkialan toimijat. Vuonna 2005 EMP osti hip hop -postimyynnin nimeltään MZEE.com. Hip hop -tuotteiden jakelu tapahtuu erillisen verkkosivuston, MZEE.com, kautta. == Lähteet == == Aiheesta muualla == * EMP:n suomalaiset verkkosivut Luokka:Saksalaiset verkkokaupat Luokka:Saksalaiset yritykset
Argo Online

Argo Online on MGame Corporationin kehittämä ja julkaisema steampunk-aiheinen massiivinen monen pelaajan verkkoroolipeli (MMORPG). Peli julkaistiin 2010 Koreassa, englanninkielisen version julkaisi vuonna 2011 Alaplaya. Pelissä soditaan Noblians ja Floresslah rotujen kesken planeetan vähenevistä luonnonvaroista. Saat tasojen noustessa lemmikkejä, kulkuneuvoja ja repun lentämistä varten. Poiketen useimmista MMORPG-peleistä voit myös siirtyä ensimmäisen persoonan kuvakulmaan. == Aiheesta muualla == * Viralliset kotisivut * Viralliset kotisivut * MMO hot - Argo Online Luokka:MMORPG-pelit Luokka:Steampunk-pelit Luokka:Ilmaispelit Luokka:Vuoden 2010 videopelit
Pyhän Martin kirkko (Canterbury)

Pyhän Martin kirkko, myös: Pyhän Martinuksen kirkko () on Canterburyssa Englannissa sijaitseva kirkkorakennus, joka on Englannin vanhin käytössä oleva seurakuntakirkko. Se on Unescon maailmanperintökohde. Kirkko oli 500-luvulla Kentin kuningaskunnan kuningattaren Berthan yksityinen kappeli. == Arkkitehtuuri == Ulkoseinät on rakennettu piikivestä ja kierrätyskivestä. Sisällä on normanniaikainen vesiallas. ==Lähteet== ==Aiheesta muualla== *Kirkon verkkosivut Luokka:Canterburyn rakennukset ja rakennelmat Luokka:Grade I -luokan rakennukset Kentin kreivikunnassa Luokka:Kentin kreivikunnan kirkot Luokka:Unescon maailmanperintökohteet Yhdistyneessä kuningaskunnassa Luokka:Kivikirkot
Karnitiini

Karnitiini eli 3-hydroksi-4-trimetyyliaminovoihappo (C7H15NO3) on aminohappo ja lysiinin johdannainen. Karnitiini kuljettaa aktiivisia rasvahappoja eläinsolun sytoplasmasta mitokondrioon. Mitokondrioissa rasvahapot pilkkoutuvat hengitysreaktiossa. Karnitiinista on kaksi enantiomeeria: L-karnitiini eli levokarnitiini (CAS-numero 541-15-1) ja D-karnitiini eli dekstrokarnitiini (CAS-numero 541-14-0). Elimistö voi valmistaa karnitiinia lysiinistä ja metioniinista ja sitä saa myös liha- ja maitotuotteista. Karnitiini muuttuu elimistössä asetyylikarnitiiniksi, C9H17NO4, (asetyyli-L- karnitiini, ALC, LAC) tai propionyylikarnitiiniksi, C10H19NO4, (propionyyli-L- karnitiini). == Aiheesta muualla == *Duodecim, Työterveyskirjasto: Anna-Liisa Enkovaara, Karnitiini ja asetyylikarnitiini, 16.1.2006 *PubChem: L-carnitine *PubChem: D-carnitine *Human Metabolome Database (HMDB): L-Carnitine *Kyoto Encyclopedia of Genes and Genomes (KEGG): L-Carnitine *Kyoto Encyclopedia of Genes and Genomes (KEGG): D-Carnitine Luokka:Aminohapot Luokka:Seulonnan keskeiset artikkelit
Kostaja – Final Mission

Kostaja – Final Mission () on Cirio H. Santiagon ohjaama toimintaelokuva vuodelta 1984. Sen pääosaa näyttelee Richard Young. Elokuva sai ensi-iltansa Suomessa 25. tammikuuta 1985. Vietnam-veteraanin koston teemoja käsittelevän elokuvan tapahtumat sijoittuvat Laosiin vuonna 1972 ja Los Angelesiin vuonna 1984. Video-oppaassa vuodelta 1995 Sam Inkinen antoi elokuvan Suomessa julkaistulle VHS-kasettiversiolle kaksi tähteä viidestä, mikä teoksen mukaan vastaa sanallista arviota ”keskinkertainen”. Hänestä tämä B-luokan ramboilu ”ei liikoja tsemppaa mutta pitää katsojan hereillä”. == Lähteet == == Aiheesta muualla == * Luokka:Yhdysvaltalaiset toimintaelokuvat Luokka:Filippiiniläiset elokuvat Luokka:Vuoden 1984 yhdysvaltalaiset elokuvat
Vanhempi

Vanhempi voi tarkoittaa seuraavia asioita: * ihmisen äiti tai isä * vanhempi, sr., latinan sanasta senior, isän nimen jälkiliite, jota voidaan käyttää, jos poika on samanniminen kuin isä. == Lähteet ==
Tuskan tunnit

Tuskan tunnit (White Ghost) on vuonna 1988 ensi-iltansa saanut toimintaelokuva. Sen pääosassa nähdään William Katt. ==Juoni== Vietnamin sodan päätyttyä yksinäinen sotilas on jäänyt Vietnamiin. Paikailliset kutsivat häntä nimellä ”Valkoinen kummitus”. Yhtenä päivänä hänen vaimonsa napataan ja mies lähtee pelastusoperaatioon. ==Roolit== ==Arvioita== Video-oppaassa vuodelta 1994 Bello Romano kutsuu Turskan tuntia rankaksi viidakkoramboiluksi ja antaa sille kaksi tähteä viidestä, mikä vastaa sanallista arviota ”keskinkertainen”. ==Lähteet== ==Aiheesta muualla== * Luokka:Vuoden 1988 yhdysvaltalaiset elokuvat Luokka:Yhdysvaltalaiset toimintaelokuvat
Žatai

Žatai () on kaupunkipiirikunta ja kaupunkimainen taajama Sahan tasavallassa Venäjällä. Se sijaitsee tasavallan pääkaupungista Jakutsk pohjoispuolella, Lenan vasemmalla rannalla vain 15 km alavirtaan. Žataissa on noin 11 583 asukasta,https://14.rosstat.gov.ru/storage/mediabank/Численность%20населения%20на%201%20января%202023%20года(1).xlsx suuri öljyvarasto ja korjaus- ja rakennustelakka. Jakutskin ohella Žatai on ainoa Sahan paikkakunta jolla on kaupunkipiirikunnan asema. Tämä status sille määrättiin vuonna 2004, aiemmin se oli Jakutskiin kuulunut taajama. ==Aiheesta muualla== *Городской округ "Жатай" Žatain sivut Sahan tasavallan portaalissa. Luokka:Sahan tasavallan piirit Luokka:Sahan tasavallan kaupunkimaiset taajamat
Ammunnan maailmanmestaruuskilpailut 1925

Vuoden 1925 ammunnan maailmanmestaruuskilpailut järjestettiin Sankt Gallenissa Sveitsissä. Kilpailut olivat 23. maailmanmestaruuskilpailut ammunnassa. Ohjelmassa olivat vapaakivääri, vapaapistooli ja sotilaskiväärikilpailut. Sveitsin joukkue onnistui voittamaan Argentiina-pokaalin takaisin Yhdysvalloilta. Sveitsi oli muutenkin kisojen ylivoimainen ykkönen kahdeksalla maailmanmestaruudellaan. ==Mitalistit== Laji: Kultaa: Kultaa: Hopeaa: Hopeaa: Pronssia: Pronssia: 300 m vapaakivääri, asennot Josias Hartmann 1 109 Walter Lienhard 1 105 Karl Zimmermann 1 061 300 m vapaakivääri, asennot, joukkueet Josias Hartmann Walter Lienhard Giuseppe Pelli Jakob Reich Karl Zimmermann 5 386 John Boles Raymond Coulter Manning Dodson Morris Fisher Armand Morgan 5 255 Christian Jensen Niels Laursen Niels Larsen P. J. Pedersen Erik Sætter-Lassen 5 099 300 m vapaakivääri, makuu Walter Lienhard 384 Georges Roes 382 Josias Hartmann 381 300 m vapaakivääri, polvi Josias Hartmann 376 Walter Lienhard 375 Jakob Reich 357 300 m vapaakivääri, pysty Josias Hartmann 352 Walter Lienhard 346 Manning Dodson 343 300 m sotilaskivääri, asennot Karl Zimmermann 502 Walter Lienhard Wilhelm Schnyder 300 m sotilaskivääri, makuu P. Miard 181 Roger Isenegger Walter Lienhard 300 m sotilaskivääri, polvi Louis Gouery 179 P. J. Pedersen Niels Larsen 300 m sotilaskivääri, pysty Karl Zimmermann 164 Aix Bouwens Vandesutte 50 m vapaapistooli Wilhelm Schnyder 513 Robert Blum 507 Paul van Asbroeck 505 50 m vapaapistooli, joukkueet Andre des Jamonnieres Dorian Keller R. Pecchia Gilles Petit Louis Tetart 2 478 Fritz Balmer Robert Blum Hans Hänni Fritz König Wilhelm Schnyder 2 465 Frederik Frederiksen Christian Jensen Niels Larsen Christian Lehrman Christen Møller 2 426 ==Lähteet== * Kansainvälisen ampumaurheiluliiton (ISSF) tietokanta * Martti Jukola: Urheilun Pikkujättiläinen Luokka:Vuoden 1925 urheilu 1925 Luokka:Sankt Gallenin urheilu
Viidanmäen kalliomaalaus

Viidanmäen kalliomaalaus sijaitsee Sulkavan kunnassa Saimaan rannalla Partalansaaren koillisosissa Sammallahdessa. Maalauskallio on jyrkkä ja kun maalaukset ovat ihmiselle korkealla, ei kuvioista saa välttämättä selvää. == Löytäminen ja tutkimus == Viidanmäen kalliomaalaukset löysi Martti Koponen ja sen tarkasti Hannu Poutiainen vuonna 1992. Kuviot on inventoitu vuosina 2006 ja 2010. == Maalaukset == Maalauskallio aukeaa lounaaseen ja on korkea ja jyrkkä. Kalliosta ei ole lohjennut lohkareita, mutta pinta on pakkasrapautunut. Punaväriä on havaittu 83,5-86,7 metriä merenpinnan yläpuolella, mikä on noin 6-9 metriä maasta. Alhaalta erottaa helposti suuret punaväriläiskät, mutta kuvioiden näkeminen vaatii aikaa. Vasemmalle katsovaa hirveä esittävä kuvio on 32 senttimetriä pitkä. Sillä on kaksi lyhyttä jalkaa ja niin sanottu sydänpiste. Ihmistä esittää 35 senttimetriä korkea ja 19 leveä tikku-ukko. Muitakin haalistuneita kuvioita on, mutta niitä ei ole vielä tunnistettu. == Lähteet == * * * Luukkonen, Ismo: Viidanmäki * === Viitteet === Luokka:Suomen kalliomaalaukset Luokka:Etelä-Savon historia Luokka:Sulkava
Sebastian Hohenthal

Sebastian Hohenthal (s. 5. marraskuuta 1984 Mora) on ruotsalainen moottoriurheilija. == Ura == Hohenthal aloitti uransa Karting-sarjoissa joissa hän kilpaili vuosina 1995-2000 voittaen mm. Dalacupen Formula Micro -sarjan mestaruuden vuonna 1996, ICA Junior Tom Trana Trophyn vuonna 1999 ja ICA Junior Nordic ja Swedish sarjojen mestaruudet vuonna 2000. Vuonna 2001 Hohenthal kilpaili Formula Ford-sarjoissa joissa hän jatkoi vuoteen 2004 saakka voittaen sarjan mestaruuden kolmessa eri luokassa vuonna 2003. Vuonna 2004 hän sijoittui kolmanneksi Britannian Formula Ford sarjassa ja Formula Ford Festival kilpailussa. Vuonna 2005 Hohenthal kilpaili Formula Renault UK sarjassa sijoittuen neljänneksi. Seuraavana vuonna hän voitti sarjan mestaruuden. Vuosina 2007-08 Hohenthal kilpaili Britannian Formula 3 -mestaruussarjassa sijoittuen seitsemänneksi ja yhdeksänneksi. Vuonna 2009 Hohenthal kilpaili FIA Formula Two Championship -sarjassa saavuttaen seitsemän pistettä. Vuonna 2010 Hohenthal ilmoitti vetäytyvänsä autourheilusta. Nykyään Hohenthal on Hello Sweden -klubin jäsen, joka tukee nuoria autourheilijoita. Hohenthal perusti myös oman Hohenthal Racing Academyn, joka avattiin toukokuussa 2010. Luokka:Ruotsalaiset autourheilijat Luokka:Vuonna 1984 syntyneet Luokka:Elävät henkilöt
Bodyguards and Assassins

Bodyguards and Assassins () on vuonna 2009 ensi-iltansa saanut kiinalais- hongkongilainen toimintadraama. Elokuvan on ohjannut Teddy Chan ja käsikirjoituksesta vastasivat Chun Tin-nam, James Yuen, Chan Wai, Guo Junli, Wu Bing ja Joyce Chan. Pääosassa esiintyivät Donnie Yen, Leon Lai, Wang Xueqi, Tony Leung Ka-fai ja Nicholas Tse. ==Juoni== Vuonna 1905 vallankumousta hakeva Sun Yat-sen aikoo matkata Hongkongiin keskustellakseen suunnitelmistaan Tongmenghui jäsenten kanssa. Aikomuksenaan syrjäyttää korruptoitunut Qing- dynastia. Keisarinna Cixi lähettää kuitenkin ryhmän salamurhaajia Yan Xiaoguon johdolla tappamaan Sun Yat-senin. Ennen Yat-senin saapumista liikemies Li Yutang päättää kasata vanhan ystävänsä Chen Shaobai vaikutuksesta vallankumoukselliset suojelemaan Yat-senin vierailua. == Rooleissa == ==Lähteet== Luokka:Vuoden 2009 elokuvat Luokka:Hongkongilaiset toimintaelokuvat Luokka:Hongkongilaiset draamaelokuvat
Arvi Turkka

Arvi Turkka (2. lokakuuta 1894 Oulu – 28. tammikuuta 1965 Oulu) oli suomalainen kansanedustaja. Hän oli eduskunnassa kahteen otteeseen, ensin 1933–1945 ja sitten 1948–1958 Sosialidemokraattisen puolueen listalta ja vuonna 1958 hän siirtyi ensin sos.dem. oppositioon ja sitten Työväen ja pienviljelijäin sosialidemokraattiseen liittoon ja oli kansanedustaja vuoteen 1962. Turkka kävi oppikoulua kuusi luokkaa ja oli sen jälkeen saha- ja rakennustyömies, myöhemmin hän oli Valtionrautateiden liikenneosaston virkamiesosastolla vuoteen 1918. Sen jälkeen hän työskenteli toimittajana Pohjan Kansassa Oulussa 1919–1923 ja oli Pohjan Kansan vastaava toimittaja 1920. Pohjolan Työmiehen aputoimittaja hän oli 1924–1929, Pohjolan Työmiehen vastaava toimittaja 1931–1937 ja Pohjolan Työn toimittaja Oulussa, Pohjolan Työn päätoimittaja 1937 ja 1942. Turkka oli Sosialidemokraattisen eduskuntaryhmän jäsen 1. syyskuuta 1933 – 5. huhtikuuta 1945 ja 22. heinäkuuta 1948 – 21. heinäkuuta 1958. Sosialidemokraattisen opposition eduskuntaryhmään hän siirtyi 22. heinäkuuta 1958 – 5. toukokuuta 1959 ja sen jälkeen Työväen ja pienviljelijäin sosialidemokraattisen liiton ryhmässä 6. toukokuuta 1959 – 19. helmikuuta 1962. Turkka oli presidentin valitsijamies vaaleissa vuosina 1937, 1940, 1943, 1950, 1956, ja hän oli Oulun kaupunginvaltuuston jäsen. Hän oli allekirjoittajana rauhanopposition Kolmenkymmenenkolmen kirjelmässä 1943. Turkan puoliso oli vuodesta 1922 Naima Eliina Helin. ==Lähteet== * Luokka:Kansanedustajat Luokka:Suomen Sosialidemokraattisen Puolueen poliitikot Luokka:Työväen ja pienviljelijäin sosialidemokraattisen liiton poliitikot Luokka:Oulun kaupunginvaltuutetut Luokka:Oulun vaalipiiri Luokka:Oulun läänin eteläinen vaalipiiri Luokka:Suomalaiset päätoimittajat Luokka:Vuonna 1894 syntyneet Luokka:Vuonna 1965 kuolleet
Särkkä (täsmennyssivu)

Särkkä voi tarkoittaa seuraavia: * särkkä, vedenalainen tai matala hiekka- tai muun aineksen muodostama kasauma esimerkiksi järvessä tai joenuomassa ==Paikannimi== * Särkkä, saari Helsingissä * Särkkä, saari Naantalissa * Särkkä, tanssilava Punkalaitumella * Särkänniemi, puhekielessä joskus Särkkä, huvipuisto Tampereella ==Sukunimi== * Benjamin Särkkä (s. 1983), suomalainen tietoturva-alan vaikuttaja * Eeva Särkkä (o.s. Tiitinen, 1935–1989), suomalainen kansanedustaja ja toimittaja * Iro Särkkä (s. 1978), suomalainen politiikan tutkija * Jussi Särkkä (s. 1961), suomalainen fagotisti * Matti Särkkä (s. 1940), suomalainen kuvataiteilija ja kirjailija * Sabina Särkkä (s. 1989), suomalainen malli * Toivo Särkkä (myös T. J. Särkkä, alk. Silén, 1890–1975), suomalainen elokuvatuottaja ja -ohjaaja * Wille Särkkä (1877–1946), Edistyspuolueen (alk. Nuorsuomalaisten) kansanedustaja. Luokka:Sukunimet
Matti Vuolanne

Matti Leonard Vuolanne (10. maaliskuuta 1932 Riihimäki – 17. elokuuta 2020 Pori) oli suomalainen pappi ja rovasti, joka työskenteli pitkään kappalaisena Keski-Porin seurakunnassa. Sitä ennen hän oli Pukkilan vt. kirkkoherra 1964–1965, Mäntsälän kappalainen 1966–1971, ja Pyhämaan kirkkoherra 1971–1975. == Opinnot == Ylioppilastutkinnon jälkeen Vuolanne opiskeli biologiaa, ja teki opintoihin liittyvän tutkimusmatkan Lapin soille. Tultuaan uskoon Helsingin Johanneksenkirkossa, hän lähti opiskelemaan teologiaa, ja hänen kurssikaverinaan oli evankelista Kalevi Lehtinen. == Pappina == Vuolanne tunnetaan lähetystyömatkoistaan Afrikkaan ja Venäjälle, jossa hän kiersi erityisesti Siperiassa. Vuolanteella oli Rohkaisua Raamatusta -niminen televisio-ohjelma TV7-kanavalla sekä Matti-papin matkassa -niminen ohjelma Radio Deissä. == Perhe-elämä == Vuolanne oli naimisissa Maria Kettusen kanssa, jonka kanssa hän harjoitti kristillistä evankeliointityötä. Vuolanne sanoitti ja sävelsi sadoittain lauluja, joista osa kerättiin nuottikirjaksi painoasuun nimellä ”Runo- ja laulukirja”. Perheen lapset olivat myös musikaalisia. Vuolanteen poika Antti Vuolanne on entinen SDP:n kansanedustaja. Vuolanteet saivat seitsemän lasta ja useita lastenlapsia. Vuolanteen kielellisestä lahjakkuudesta kertoo hänen 1950-luvulla Valion nimikilpailun voittanut ehdotuksensa; uusi sana pirtelö. Rovasti Matti Leonard Vuolanne kuoli Porissa 17.8.2020. == Teokset == * * * ==Kirjallisuutta== * ==Lähteet== *Matti Vuolanne Kuva ja Sanan sivustolla === Viitteet === ==Aiheesta muualla== * Matti Vuolanteen muistokirjoitus Helsingin Sanomissa Luokka:Suomen evankelis- luterilaisen kirkon papit Luokka:Suomalaiset kristilliset kirjailijat Luokka:Vuonna 1932 syntyneet Luokka:Vuonna 2020 kuolleet
Hiekkaputki

Hiekkaputki on rytmisoittimena käytetty, usein puusta valmistettu putkimainen soitin, yleensä se on täytetty hiekalla. Soittaminen tapahtuu jota kääntelemällä sitä, jolloin hiekka sen sisällä virtaa ja siitä kuuluu käärmemäistä sihinää. == Lähteet == Luokka:Soittimet putki
Lose Control

Lose Control voi tarkoittaa ainakin seuraavia: * Lose Control, Silkin albumi vuodelta 1992 * ”Lose Control”, Kevin Federlinen kappale * ”Lose Control”, Missy Elliottin kappale * ”Lose Control”, Waldo’s Peoplen kappale * ”Lose Control”, Timbalandin ja JoJon kappale albumilta Timbaland Presents Shock Value II * ”Lose Control”, kappale Jamesin albumilta Gold Mother * ”Lose Control”, kappale Evanescencen albumilta The Open Door * ”Lose Control”, kappale Keri Hilsonin vuoden 2010 albumilta No Boys Allowed * Lose Control, Ricky J:n albumi vuodelta 2001.
Tupla kupla

Tupla kupla (double bubble) on valaisinsarja, jonka Eero Aarnio suunnitteli vuonna 2001. Sarjaan kuuluu kolme erikokoista valaisinta. Koot ovat S, M ja XL. 133 cm korkeasta XL-valaisimesta on olemassa myös ulkokäyttöön sopiva versio. Tupla kupla -valaisimet on valmistettu muovivalutekniikalla. Valaisimessa on nimensä mukaisesti kaksi kuplaa, joissa molemmissa on yksi lamppu. Varressa on vielä kolmas lamppu. Lamput valmistetaan Suomessa. ==Lähteet== *Double bubble. Eero Aarnio. === Viitteet === == Aiheesta muualla== *Eero Aarnio. Luokka:Valaisimet Luokka:Taideteokset (soveltavat taiteet)
Särkkä

Särkkä on vedenalainen tai matala hiekka- tai muun aineksen muodostama kasauma esimerkiksi järvessä tai joenuomassa.Kielitoimiston sanakirja 2008 Särkkä syntyy, kun rannikon suuntaisesti aaltojen tai virtojen mukana kulkeutuva aines kohtaa esteen (esimerkiksi korkean niemen tai rannan suunnan äkillisen muutoksen), jolloin erodoituneen aineksen kulkeutumisnopeus hidastuu ja aines alkaa kasaantua. Särkät voivat kasvaa kaareksi lahden tai jokisuun eteen, jolloin niiden taakse salpautuu matala laguunimainen järvi tai lahti eli haffi. Toiset särkät taas eivät ole kiinni mantereessa vaan kasautuvat mereen rannikon suuntaisiksi saariksi tai saarijonoiksi. Samalla tavalla muodostuu kannas kahden saaren tai saaren ja mantereen välille. Rannikoiden eroosiota ja aineksen kulkeutumista pyritään estämään siellä, missä siitä aiheutuu haittaa, esimerkiksi rakennuksille ja rakenteille. Tähän tarkoitukseen rakennetaan muun muassa rautamuureja, aallonmurtajia ja sedimentti aineksen rannansuuntaista vaellusta estäviä aitauksia eli groyneja. Hiekan sitomiseen voidaan käyttää myös kasvillisuutta. ==Lähteet== == Aiheesta muualla == Luokka:Geomorfologia Luokka:Potamologia Luokka:Hiekka
Hetula (valas)

Hetulat tai valaanluu ovat hetulavalaiden kitalaessa roikkuvia, sarveisaineesta rakentuneita levyjä, joiden avulla ne siivilöivät ravintoa nieluunsa. Hetulavalaat syövät vain pieniä eläimiä, joiden syömiseen hampaat eivät soveltuisi. == Rakenne == Hetulat ovat muodoltaan kolmikulmaisia ja ohuita. Lajista riippuen niillä on pituutta 0,5–4 metriä. Niitä on 250–400 kappaletta vierekkäin, noin sentin välein, muodostaen eräänlaisen kamman. Yksi hetula voi olla painoltaan jopa 90 kg. Niiden sisäreuna muodostuu ripsimäisistä sukasista, joiden läpi ravinto siivilöityy vedestä. Mitä pidemmät hetulat ovat, sitä pienempien saaliseläinten siivilöimiseen ne sopivat. Harmaavalaan lyhyet ja paksut hetulat sopivat ravinnon hankkimiseen pohjasta. Silovalaiden suuret, jopa 4 metrin pituiset hetulat sopivat planktonin syöntiin ja uurteisvalaiden lyhyemmät ja paksummat hetulat sopivat parvikalojen syöntiin. Kokoeroja löytyy myös saman lajin valailla; esimerkiksi pohjoisen pallonpuoliskon ryhävalaat syövät pääasiassa kaloja ja muita suurempia eläimiä, joten niillä ne ovat noin 50 cm pitkät, kun taas eteläisellä pallonpuoliskolla asustelevien, krilliä syövien ryhävalaiden hetulat ovat metrin pituiset. == Käyttö == Hetulavalas ahmaisee suuren määrän vettä (jopa 60 000 litraa kerralla), joka sisältää paljon pienikokoista eläinravintoa, useimmiten planktoneläimiä (kuten hankajalkaisia ja krillejä), mutta joidenkin valaiden hetulat soveltuvat myös parvikalojen (kuten sillien ja sardiinien) ja äyriäisten syöntiin. Valas puristaa veden pois suustaan laittamalla leuat yhteen, supistamalla kurkkulihaksiaan tai liikuttamalla kieltään, ja ravinto jää hetuloiden sisäpinnan säikeisiin. Niistä se irrottaa ravinnon kielen avulla ja nielaisee sen. == Lähteet == * Särkänniemen merinisäkäsakatemia * === Viitteet === Luokka:Hetulavalaat Luokka:Nisäkkäiden anatomia
Nutritionismi

Nutritionismi on ajattelutapa, jossa ruoka pelkistetään ravintoaineidensa summaksi. Termiä käytetään yleensä vähättelevässä tarkoituksessa. Ravitsemuskirjailija Michael Pollanin mukaan termi esiintyi ensimmäisen kerran vuonna 2002 australialaisen tieteensosiologi Gyorgy Scrinisin esseessä, jossa tämä tarkasteli kriittisesti voin ja margariinin ympärillä käytyä keskustelua.Pollan, s. 33 Ruoan terveellisyys riippuu nutritionistisen lähestymistavan mukaan siitä, kuinka terveellisiä sen ainesosat erikseen ovat. Ruoka koostuu dualistisesti hyvistä ja pahoista ainesosista: "hyvät" ja "pahat" rasvat, hyvät antioksidantit ja muut yksittäiset ravintoaineet määrittelevät ruoan hyvyyden.Pollan, s. 33-35 Nutritionismi on luonut makroravintoaineiden välille ja sisään taistelupareja, joissa vastakkain ovat yhtäällä esimerkiksi hiilihydraatit ja rasvat, ja toisaalla tyydyttymättömät ja tyydyttyneet rasvat.Pollan, s. 36 Pollanin mukaan nutritionismi on johtanut siihen, että ruoan terveellisyyden arvon ymmärtämiseen tarvitaan ravintotieteilijä. Pollan, s. 34 Nutritionismista seuraa myös se, että prosessoidun ja jalostamattoman ruoan välillä ei nähdä eroa: jalostetulle ruoalle riittää se, että se on koostettu "hyvistä" ainesosista.Pollan, s. 38 Margariini on tyypillinen esimerkki nutritionismin pohjalta luodusta elintarvikkeesta.Pollan, s. 38-39 Nutritionismi sai Yhdysvalloissa jalansijaa elintarviketuotannossa, kun maassa kumottiin vuonna 1973 lain korvikesäädös, joka edellytti keinotekoisten elintarvikkeiden merkitsemistä sanalla "korvikevalmiste". Tämän jälkeen keinotekoisten elintarvikkeiden markkinat kasvoivat nopeasti, kun elintarvikevalmistajat alkoivat tuottaa erilaisia vähärasvaisia, kolesterolittomia ja runsaskuituisia, useilla lisäaineilla kyllästettyjä ruokia, joiden ravintoarvot vastasivat käsittelemättömien alkuperäisten ruokien ravintoarvoja.Pollan, s. 38-41 Liha- ja siipikarjan ruokinnan muutoksilla alettiin lisäksi pyrkiä lihan ja kananmunien koostumuksen muuttamiseen ravintoarvoiltaan haluttuun suuntaan.Pollan, s. 43-44 Ben Goldcare on kritisoinut terveysruokatuotteiden markkinoijia tavasta, jossa tuotteen hyötyjen tueksi poimitaan vapaalla kädellä ja usein väärin tulkiten tutkimuksia tuotteiden ainesosien vaikutuksista. ==Lähteet== * ===Viitteet=== luokka:Ravinto-oppi
Bertha

Bertha (539 – noin 612) oli Kentin kuningaskunnan kuningatar. Hän edisti kristinuskon leviämistä anglosaksiseen Englantiin. Katolinen kirkko julisti mahdollisesti hänet pyhimykseksi, joskaan täsmällistä tietoa asiasta ei ole.Bertha: Bertha, Queen of Kent New Advent Berthan puoliso oli kuningas Ethelbert Kentiläinen. Bertha oli syntyjään frankkilainen prinsessa, kuningas Karibert I:n tytär. ==Lähteet== Luokka:Vuonna 539 syntyneet Luokka:610-luvulla kuolleet Luokka:Brittiläiset pyhimykset Luokka:Keskiajan henkilöt